የኢትዮጵያ እናቶች ተንበርክከው አልቅሰዋል። ይህ እንባ መድረቅ አለበት። እንባው የሚደርቀው በጫጫታ፣ በማውገዝ፣ በሰልፍ ወይንም አብሮ በማልቀስ አይደለም። ህዝባዊ ትግሉ አሁን በተከተለው መንገድ ማለትም በማዕቀብ፣ በዝምታ፣ አድርባይን በማግለልና ምታቸው በምት ሲመለስ ነው። ሰሞኑን በጭስ እንደታፈነ አይጥ ከየጎሬው ወጥተው እንዲያላዝኑ ያደረጋቸው ህዝባዊ ምቱ ነው። ኢትዮጵያን ያስለቀሷትን በማስለቀስና ዳግም መከራ እንዳይመጣ ሀገራችን በጥሩ ህዝባዊ መሰረት ላይ እንድትደላደል በጋራ መሥራት ግድ ይለናል። በኀዘን የተቀበልነውን አዲስ ዓመት ወደዘላቂ የእናቶቻችን ደስታ እንቀይረው። ወይዘሮ ታደሉ ተማም የኢትዮጵያ ተምሳሌት ናቸው። የእሳቸውን እንባ ስናብስ ኢትዮጵያን እንታደጋለን።
